Delska Latvia

**SIA ''Delska Latvia*** (līdz 2025. gadam *'Digitālās Ekonomikas Attīstības Centrs**, **DEAC**), darbojas ar zīmolu ***Delska***, ir Latvijā bāzēts viens no lielākajiem [[Datu centrs|datu centriem]] un [[IT ārpakalpojumi|IT ārpakalpojumu]] sniedzējiem [[Ziemeļeiropa|Ziemeļeiropā]], kas pieder [[Lietuva]]s uzņēmumam ''Baltic Rezo'', kura īpašnieks ir [[Šveice]]s investīciju fonds ''Quaero European Infrastructure Fund II'', ko pārvalda uzņēmums ''Quaero Capital''. ''Delska'' apkalpo klientus no visas pasaules, taču pamatdarbība vērsta uz Eiropu un ASV, piedāvājot datu glabāšanas un pārvaldības pakalpojumus uzņēmumiem datu centros [[Rīga|Rīgā]], [[Lietuva|Lietuvā]], [[Amsterdama|Amsterdamā]], [[Frankfurte pie Mainas|Frankfurtē]], [[Kijiva|Kijivā]] un [[Londona|Londonā]].

== Vēsture ==
[[Attēls:DEAC-European-Data-Center.png|thumb|right|140px|Logotips līdz 2024. gadam]]
Uzņēmums tika dibināts 1999. gada 9. augustā kā **SIA "Digitālās Ekonomikas Attīstības Centrs"**. 2000. gadā, bijušajā [[Padomju Savienība]]s laika bumbu patvertnē pēc īpašuma [[Privatizācija Latvijā|privatizācijas]], tika atvērts moderns pazemes datu centrs Grīziņkalns, kļūstot par tā laika vienīgo pazemes datu centru Austrumeiropā.
DEAC bija strauji panākumi, jo jau 2000. gadā uzņēmumam bija tādi starptautiski klienti kā [[Microsoft]], [[IBM]], [[Lotus Software|Lotus]] un [[Telia]]. Sakarus nodrošināja telekomunikāciju uzņēmums [[Tet|SIA Lattelekom (tagad — SIA Tet)]].

Vēlākajos gados galvenie notikumi bija:

*2008. gadā DEAC ieguva pirmo kvalitātes vadības sertifikātu ISO 9001:2000, liekot a b pamatus attīstības mērķu sasniegšanai.

*Otrais DEAC datu centrs "Rīga" tika atvērts 2009. gadā. Datu centrs "Rīga" ir projektēts saskaņā ar EN 50600 3. klases drošības standartiem.

*2010. gada otrajā pusē DEAC atvēra savu pirmo pārstāvniecību ārvalstīs.

*2014. gadā DEAC īsteno projektu, ieviešot vienu no pasaulē modernākajām virtuālajām platformām.

*2014. gadā DEAC saņēmis sertifikātu PCI DSS atbilstība nodrošina saviem klientiem maksājumu karšu datu glabāšanu, apstrādi un pārsūtīšanu atbilstoši visaugstākā līmeņa prasībām. Praksē tas nozīmē, ka karšu dati ir aizsargāti no nesankcionētas piekļuves gan fiziski, gan virtuāli, nodrošinot visu nepieciešamo biznesa procesu nepārtrauktībai.

*DEAC ieguva "Microsoft Gold Datacenter", “Silver Datacenter” un “Silver Data Platform” kompetenci 2015. gadā.

*2016 gadā DEAC ieguva ISO/IEC 27001:2013 informācijas drošības pārvaldības sertifikātu. Sertifikācija apliecina DEAC augstos informācijas drošības pārvaldības standartus un nosaka visaugstākās prasības vērtīgas informācijas aizsardzībai.

*2017 gadā DEAC ieguva ISO 50001:2011 energopārvaldības sistēmas sertifikātu. Starptautiskais energoresursu pārvaldības standarts ISO 50001:2011 apliecina DEAC datu centra efektīvas enerģijas pārvaldības sistēmas atbilstību.

* 2020. gadā DEAC nokļuva Šveices investīciju uzņēmuma [[Quaero Capital]] pārvaldībā, kas iegādājās 100% uzņēmuma daļu. Darījuma vērtība netiek atklāta. Uzņēmuma īpašnieki līdz tam bija [[Jānis Strods|Jānim Strodam]] piederošā SIA "Solo investīcijas" (44,7% daļu), [[Andris Putāns|Andrim Putānam]] pastarpināti piederošā SIA "Astoņdesmit astoņi" (33.92%), [[Andris Gailītis|Andrim Gailītim]] piederošā SIA "Duo investīcijas" (11,14%) un [[Jānis Kaģis|Jānim Kaģim]] piederošā SIA KFP (10,24%). Kā DEAC patiesie labuma guvēji bija reģistrēti Strods, Putāns, Gailītis un Kaģis.

*2021. gada maijā DEAC ieguva “zaļā” datu centra operatora statusu, pilnībā izmantojot atjaunojamo enerģiju no Ziemeļeiropā esošajām vēja ģeneratoru parkiem. 

*2022. gadā DEAC ieviesa jaunu produktu - ''myDEAC Digital Cloud Space'' platformu. Tā ir uz mākoņa balstīta platforma, kas ļauj klientiem ar dažiem klikšķiem izveidot un pārvaldīt virtuālās mašīnas un pasūtīt arī citus pakalpojumus attālināti.

2024. gada 20. jūnijā tika paziņots, ka SIA "Digitālās Ekonomikas Attīstības Centrs" un tā māsas uzņēmums ''Lietuvas Duomenų Logistikos Centras (DLC)'' turpmāk izmantos kopīgu zīmolu ***Delska***.
2025. gada 1. aprīlī SIA "Digitālās Ekonomikas Attīstības Centrs" tika pārdēvēts par **SIA *Delska Latvia*'''.

## Datu centri un klātienes punkti
DEAC datu centri un klātienes punkti atrodas vairākās vietās Eiropā. DEAC datu centros piedāvā dažādus pakalpojumus ieskaitot: iekārtu izvietošanu, statņu nomu u.c.

Šobrīd DEAC ir 2 datu centri un 5 klātienes punkti:

* Datu Centrs “Rīga”;
* Datu Centrs “Griziņkalns”;
* Klātienes punkts datu centrā DATA INN, Viļņā, Lietuvā;
* Klātienes punkts datu centrā Stokholmā, Zviedrijā;
* Klātienes punkts datu centrā Frankfurtē, Vācijā;
* Klātienes punkts datu centrā Kijivā, Ukrainā;
* Klātienes punkts datu centrā Amsterdamā, Nīderlandē.

## Finanšu rādītāji
Pēc 2021. gada apgrozījuma datiem, DEAC bija Latvijas TOP 1000 lielāko uzņēmumu vidū. Uzņēmuma apgrozījuma attīstība gadu gaitā bijusi sekojoša:

## Sniegtie pakalpojumi
* Datu centru pakalpojumi
* Datu glabāšana un apstrāde
* Mākoņpakalpojumi
* Iekārtu noma un izvietošana
* Statņu noma
* Tīkla pakalpojumi
* Datu drošības risinājumi
* Ekspertu pakalpojumi
* IT resursu vadība un pārvaldības pakalpojumi
* IT ārpakalpojumi
* IT konsultācijas

## Atsauces

## Ārējās saites
* Delska
* DELSKA Latvia, Sabiedrība ar ierobežotu atbildību Lursoft